बाकसा , 4 नबेम्बर : बाकसा जिल्लानि सदर मुसलपुराव अर खामनानै सेव हांगार जायो गंसे गला । मुसलपुरनि सुमित्रा स्टोर मुंनि गंसे फसंथानाव बे अरा नांदों । बे अर नांनायनि जाहोनाव 5 लाखसो रां खहा जानो हागौ । सर्ट सार्कितनि जाहोनाव बे जाथाया जानायनि सन्देह । खौरां मोननाय बादिब्ला फुंनि समाव बेरायनो ओंखारनाय सुबुंफोरा बे फालांगियारी फसंथाननि सिङाव अर नांनायखौ नुनानै गलानि बिगुमा आरो अर खोमोग्रा हानजानो खौरां हरो । लोगो लोगो अर खोमोरग्रा हानजाया फैनानै अरखौ खोमोरनो हायोब्लाबो बेनि आगोलनो गला सिङाव थानाय मुवाफोरा खामनानै सेव हांगार जाबायमोन । गलानि बिगुमाया फोरमायनाय बादिब्ला बे अर नांनायनि जाहोनाव बाङायैबो थामनिफ्राय ब्रै लाख रांनि मुवा अराव खामनानै सेवहांगार जादों । 
बाकसानि मुसलपुराव अर नांदों